b'\n_START_ARTICLE_\nPyh\xc3\xa4 Sergius I\n_START_PARAGRAPH_\nPyh\xc3\xa4 Sergius I (k. 8. syyskuuta 701) oli paavina 15. joulukuuta 687 \xe2\x80\x93 7. syyskuuta 701. H\xc3\xa4n oli kotoisin antiokialaisesta, syyrialaistaustaisesta perheest\xc3\xa4, joka asettui Palermoon, Sisiliaan. Sergius voitti paavinvaalit vehkeilem\xc3\xa4ll\xc3\xa4 taitavasti kilpailijoitaan vastaan, ja h\xc3\xa4net valittiin virkaan 15. joulukuuta 687. H\xc3\xa4n kastoi 10. huhtikuuta 689 Wessexin kuninkaan Caedwallan Roomassa. Sergiuksen hyl\xc3\xa4tty\xc3\xa4 er\xc3\xa4it\xc3\xa4 vuoden 692 Trullon kirkolliskokouksen kaanoneja, m\xc3\xa4\xc3\xa4r\xc3\xa4si Bysantin keisari Justinianus II h\xc3\xa4net pid\xc3\xa4tett\xc3\xa4v\xc3\xa4ksi ja tuotavaksi Konstantinopoliin, mik\xc3\xa4 ei kuitenkaan ravennalaisten vastustuksen vuoksi toteutunut.'